Module
Enhavo
Indekso 🔎︎
Iteracioj

# Kunlaborado

En LibreOffice-Verkilo, Prezentilo, kaj Desegnilo, nur unu uzanto samtempe povas malfermi specifan dokumenton por skribi. En Kalkultabelilo, pluraj uzantoj povas malfermi por skribi la saman kalkultabelon.

## Kunlaborado en Kalkultabelilo

En LibreOffice-Tabelilo, kunhavi dokumentojn ebligas samtempan skriban aliron por pluraj uzantoj. Ĉiu uzanto kiu volas kunlabori devus enigi nomon en la langeto LibreOffice - PreferojIloj - Agordaĵoj - LibreOffice Datumoj de uzanto.

Iuj komandoj estas nedisponeblaj (grizigitaj) kiam spuri ŝanĝojn aŭ kunhavi dokumentojn estas enŝaltita. Por nova kalkultabelo, vi ne povas apliki aŭ enmeti la grizigitajn elementojn.

### Krei novan kalkultabelon

Uzanto A kreas novan kalkultabelan dokumenton. La jenaj kondiĉoj povas aplikiĝi:

- La uzanto ne volas kunhavi la tabelon por kunlaborado.

  Uzanto A malfermas, redaktas, kaj konservas la dokumenton kiel priskribite supre por dokumento de Verkilo, Prezentilo, kaj Desegnilo.

- La uzanto volas kunhavi la tabelon por kunlaborado.

  La uzanto elektas je Iloj - Dividi dokumenton por efikigi la kunlaborajn trajtojn por ĉi tiu dokumento. Dialogo aperos kie la uzanto povos elekti enŝalti aŭ malŝalti kunhavadon. Se la uzanto enŝaltos kunhavadon, la dokumento estos konservita en kunhava reĝimo, kiu estos montrita en la titola breto.

La komando Iloj - Dividi dokumenton estas uzebla por baskuli la reĝimon por ka aktuala dokumento inter nekunhava kaj kunhava reĝimoj. Se vi volas uzi kunhavan dokumenton en nekunhava reĝimo, vi konservu la dokumenton per alia nomo aŭ vojo. Tiel kreiĝos kopio de la kalkultabelo kiu ne estas kunhavata.

### Malfermi kalkultabelon

Uzanto A malfermas kalkultabelan dokumenton. La jenaj kondiĉoj povas aplikiĝi:

- La kalkultabela dokumento ne estas en kunhava reĝimo.

  La uzanto povas malfermi, redakti kaj konservi la dokumenton kiel priskribite supre por dokumentoj de Verkilo, Prezentilo, kaj Desegnilo.

- La kalkultabelo estas en kunhava reĝimo.

  La uzanto vidas mesaĝon ke la dokumento estas en kunhava reĝimo kaj ke iuj trajtoj ne disponeblas en ĉi tiu reĝimo. La uzanto povas malŝalti ĉi tiun mesaĝon por la estonto. Alklakinte al Akcepti, la uzanto povas malfermi en kunhava reĝimo.

### Konservi kunhavatan kalkultabelan dokumenton

Uzanto A konservas kunhavatan dokumenton. La jenaj kondiĉoj povas aplikiĝi:

- La dokumento ne estas ŝanĝita kaj konservita de alia uzanto de post uzanto A malfermis la dokumenton.

  La dokumento konserviĝas.

- La dokumento estas ŝanĝita kaj konservita de alia uzanto de post uzanto A malfermis la dokumenton.

  Se la ŝanĝoj ne konfliktas, la dokumento konserviĝas.

  Se la ŝanĝoj konfliktas, vidiĝos la dialogo Solvi konfliktojn. Uzanto A devas decidi por la konfliktoj kiun version konservi. "Konservi mian" aŭ "Konservi alian". Kiam ĉiuj konfliktoj estas solvitaj, tiam la dokumento konserviĝos. Dum uzanto A solvas la konfliktojn, neniu alia uzanto povas konservi la dokumenton.

- Alia uzanto provas konservi la kunhavatan dokumenton kaj solvas konfliktojn en tiu momento.

  Uzanto A vidas mesaĝon ke kunfandado progresas. Uzanto A povas elekti nuligi la konservan komandon dumtempe, aŭ reprovi konservi post ioma temo.

Kiam uzanto sukcese konservas kunhavatan kalkultabelon, la dokumento estos reŝargita post la konserva komando, por ke la kalkultabelo montru la lastan version de ĉiuj ŝanĝoj konservitaj de ĉiuj uzantoj. Mesaĝo montras ke "fremdaj ŝanĝoj estas enmetitaj" kiam alia uzanto ŝanĝis la enhavon.

## Kunlaborado en Verkilo, Prezentilo, kaj Desegnilo

Por ĉiuj moduloj Verkilo, Prezentilo, kaj Desegnilo kaj por Tabelilo, kiam dokumenta kunhavado ne estas enŝaltita, dosiera ŝloso eblas. Tiu dosiera ŝloso disponeblas eĉ kiam oni aliras la saman dokumenton el malsamaj mastrumaj sistemoj.

Uzanto A malfermas dokumenton. La jenaj kondiĉoj povas aplikiĝi:

- La dokumento ne estas ŝlosita de alia uzanto.

  Tiu dokumento estos malfermita por lega kaj skriba aliro fare de uzanto A. La dokumento estos ŝlosita por aliaj uzantoj ĝis uzanto A fermas la dokumenton.

- La dokumento estas markita "nurlega" fare de la dosiera sistemo.

  Tiu dokumento malfermiĝos en nurlega reĝimo. Redakti ne estas permesita. Uzanto A povas konservi la dokumenton per alia nomo aŭ vojo. Uzanto A povas redakti tiun ekzempleron.

- La dokumento estas ŝlosita de alia uzanto.

  Uzanto A vidas dialogon kiu informas ke la dokumento estas ŝlosita. La dialogo proponas malfermi la dokumenton en nurlega reĝimo, aŭ malfermi kopion por redakti, aŭ nuligi la komandon Malfermi.

## Uzantaj alirpermesoj kaj dividi dokumentojn

Iuj kondiĉoj estas plenumendaj ĉe mastrumaj sistemoj kun uzantpermesa mastrumado.

- La kunhavata dosiero devas situi en loko alirebla de ĉiuj kunlaborantoj.

- La dosieraj permesoj por kaj la dokumento kaj la rilata ŝlosa dosiero devas esti agorditaj por ke ĉiuj kunlaborantoj povu krei, forigi, kaj ŝanĝi la dosierojn.

Skriba aliro ankaŭ ebligas al aliaj uzantoj (senintence aŭ intence) forigi aŭ ŝanĝi la dosieron.

Rilataj temoj

Konservi kiel